తన్వీ ది గ్రేట్

తన్వి ది గ్రేట్ 2025లో విడుదలైన హిందీ సినిమా. అనుపమ్ ఖేర్ స్టూడియో, ఎన్‌ఎఫ్‌డిసి బ్యాన‌ర్స్‌పై అనుపమ్ ఖేర్ నిర్మించి దర్శకత్వం వహించాడు. అనుపమ్ ఖేర్, శుభాంగి దత్, ఇయాన్ గ్లెన్ ప్రధాన పాత్రల్లో నటించిన ఈ సినిమా జూలై 18న థియేటర్లలో విడుదలైంది. 
కథ
పుట్టినప్పటి నుండే ఆటిజం (వయస్సుకు తగ్గ మానసిక పరమైన ఎదుగుదల రాకుండా ఉండే ఒక పరిస్థితి) తో బాధపడుతుంది తన్వీ (సుభాంగీ దత్). ఆమె ఏడేళ్ళ వయసులో తండ్రి మేజర్ సమర్ రైనా (కరణ్‌ టక్కర్) సియాచిన్ కు ప్రయాణం చేస్తూ, తీవ్రవాదులు పెట్టిన ల్యాండ్ మైన్ కు బలవుతాడు. సియాచిన్ లోని జాతీయ పతాకానికి సెల్యూట్ చేయాలన్నది అతని చిరకాల కోరిక. సింగిల్ మదర్ విద్య (పల్లవి జోషి) స్పెషల్ చైల్డ్ తన్వీని ఎలాంటి లోటు లేకుండా పెంచుతుంది. న్యూయార్క్ లో జరిగే వరల్డ్ ఆటిజమ్ ఫౌండేషన్ కాన్ఫరెన్స్ కు ఆమె వెళుతూ తన్వీని ఉత్తరాఖండ్ కంటోన్మెంట్ హిల్ టౌన్ లాన్స్ డౌన్ లో తన్వీని తాతయ్య కల్నల్ ప్రతాప్ రైనా (అనుపమ్ ఖేర్) దగ్గర వదిలి వెళ్తుంది. అయితే తాతయ్య ఇంట్లో తన తండ్రి నివాసం ఉన్న గదిని, ఆయన పాత ఫోటోలను, వీడియోలను చూసిన తర్వాత తన్వీ మనసు మారిపోతుంది. తగిన శిక్షణ తీసుకుని ఆర్మీలో చేరాలనుకుంటుంది. ఆటిజమ్ ఉన్న వారిని సెన్యంలో తీసుకోరని తెలిసిన ప్రతాప్ రైనా (అనుపమ్ ఖేర్) అందుకు నిరాకరిస్తాడు. తన్వీ తండ్రితో పాటు  మేజర్‌గా పనిచేసిన శ్రీనివాసన్ (అరవింద్ స్వామి) ఆమె గతాన్ని తెలుసుకుని ఆర్మీ ఎంట్రన్స్ కై ట్రైనింగ్ ఇవ్వడానికి సిద్థ పడతాడు. ఇంటి గడపను సైతం సరిగా దాటలేని తన్వీ ఆర్మీలో ఉద్యోగం సంపాదించిందా ? సియాచిన్ కు వెళ్ళాలనుకున్న తన కోరికను నెరవేర్చుకుందా? అనేదే మిగతా సినిమా కథ.
నటీనటులు
 కల్నల్ ప్రతాప్ రైనాగా అనుపమ్ ఖేర్
 తన్విగా శుభాంగి దత్
 మైఖేల్ సిమ్మన్స్ గా ఇయాన్ గ్లెన్
 రాజా సాహబ్ గా బోమన్ ఇరానీ
 బ్రిగేడియర్ జోషిగా జాకీ ష్రాఫ్
 మేజర్ శ్రీనివాసన్ గా అరవింద్ స్వామి
 విద్యా రైనాగా పల్లవి జోషి
 కెప్టెన్ సమర్ రైనాగా కరణ్ టాకర్
 బ్రిగేడియర్ కె.ఎన్. రావుగా నాజర్
 జోవన్నా సియోసెక్ గా జోవన్నా అష్కా
 జావేద్ అలీ  
పాటలు

మూలాలు

బయటి లింకులు